<classify> Wuhan, China Virusi vipya ya Corona ambavyo vimesambaa kwa watu karibia2000 vinaambukiza wakati wa kuatamia mayai na dalili zinakuwa bado hazijaanzakujitokeza na kufanya iwe vigumu kudhibitika, wamesema maOfisa wa China. Baadhi ya watu 56 wameaga dunia kwasababu ya virusi hivyo.Waziri wa Afya Ma Xiaowei aliwaambia wanahabari kwamba uwezo wa virusi hivyokusambaa na unaonekana kuongezeka. Baadhi ya miji ya China imepiga marufuku kabisa usafiri wasehemu moja hadi nyingine. Mji wa Wuhan uliopo Hubei, chanzo cha mlipuko wa virusi hivyokwa sasa umefungiwa kabisa. Maambukizi yako katika kiwango ambacho ni vigumukudhibitika, alisema Ma Xiaowei. Maofisa wameahidi kuongeza juhudi maradufu za kudhibiti virusihivyo na kutangaza kwamba biashara ya kuuza wanyama wote wa porini itapigwamarufuku kuanzia jana Jumapili. Virusi hivyo vinaaminika kwamba vimetokana na wanyama navimesambaa kwa haraka kati ya wanadamu. Kipindi cha kuatamia mayai wakati ambao mtu ameambukizwavirusi lakini hakuna dalili zozote zinazojitokeza ni kati ya siku 1 hadi 14,maofisa wanaamini hivyo. Bila ya kujitokeza kwa dalili mtu hawezi kufahamu ikiwaameambukizwa virusi vya Corona lakini pia vinaweza kusambaa kwa wakati huo huo. Katika barabara zinazoelekea mji wa Nanyang, watuwanakaguliwa. Yeyote ambaye ni mgonjwa haruhusiwi kuingia kwenye mji huo.Magari yenye namba zi miji mingine pia yanafuatiliwa kwa karibu. Ndani ya mji huo, hoteli hazikubali wasafiri kutoka mji waHudei chimbuko la virusi vya Corona Baadhi ya miji na vijiji haviruhusu mtu mwengine yeyote kuingiaisipokuwa wenyeji pekee. Maofisa kote nchini humo wanachukua hatua kali na kwa harakaili kupunguza usambaaji wa virusi hivyo vinavyosababisha kifo. Sophie, kutoka Uingereza yuko mjini Wuhan. Ameliambia shirikala BBC: Tumekwama. Tumekuwa tu ndani ya nyumba kwa siku nne. Tulifahamukuhusu virusi vya Corona Desemba 31. Na hali inaendelea kuwa mbaya kila uchao. Inatia hofu, tumesikia kwamba virusi hivi vinaweza kuwandani ya mwili kwa wiki mbili bila ya mtu kuonesha dalili zozote za kuugua. Kwasasa tunafuatiliwa kwa karibu na familia zetu zimeingiwa na hofu, alisema. Taxi hazipatikani barabarani na kwa sasa madereza wa kujitoleawanapeleka watu katika hospitali zilizojaa wagonjwa. Hakuna magari kwa hiyo tumejitolea kupeleka watu wenyeuhitaji hospitalini na kuwarejesha, na baadaye tutapata kinga dhidi yamaambukizi bila malipo, Yin Yu aliliambia shirika la habari la AFP. Tuko salama. Lazima kuwe na mtu wa kufanya haya. Sisitumetoka Wuhan, na pia nyinyi wanahabari muko hapa kutusaidia, raia wetu piawanastahili kujitokeza kusaidia. Hili ni jukumu letu, dereva mwengine,Zhang Lin, alisema. Virusi hivi vinasababisha matatizo ya kupumua. Dalili zakezinasemekana kuwa homa, kikohozi kikavu kisha baada ya wiki moja, mwathirikaanakuwa na matatizo ya kupumua na kuhitaji matibabu kwa haraka. Virusi hivyo vipya vinafananishwa na vile vya Sars, ambavyovilisababisha vifo vya mamia ya watu 2003. Hadi kufikia sasa, bado hakuna tiba maalum au chanjo dhidi yavirusi hivi. Na kufikia Jumamosi, nchini Uchina kulikuwa na visa 1975vilivyothibitishwa vya ugonjwa huo huku visa 2,684 zaidi vikishukiwa kuwa nivirusi hivyo, kulingana na Tume ya Taifa ya Afya ya Uchina.  <topic>: kimataifa 